Jordan Belfort

Tidlig liv  og karriere

Jordan Belfort ble født i New York City, USA i bydelen Bronx, oppdratt i Bayside,Queens, i en jødisk familie av foreldrene Leah og Max Belfort. Belfort viste i tidlig alder stor interesse for entreprenørskap. Som 16 åring tjente Belfort 400 dollar per dag på å selge iskrem til kunder på Long Islands strender. Han brukte pengene på universitetsutdanning for å bli tannlege, men sluttet på sin første dag, etter at foreleseren sa at tannlegens gullalder var over, og hvis noen hadde kommet hit for å tjene gode penger var ikke dette riktig sted. Belfort fullførte etter hvert en universitetsutdanning, og fikk en grad i biologi. karrieren til Jordan Belfort startet i en alder av 23, hvor han på 1980-tallet startet opp en bedrift som opererte dør til dør med leveringer av kjøtt og sjømat til kunder i New York, Long Island. Bare noen måneder etter oppstart, hadde han flere ansatte og eide flere lastebiler som ukentlig forflyttet rundt 2500 kilogram med mat ut til sine kunder. Denne aggressive oppstarten og overekspansjonen med for lite kapital, gjorde at Jordan Belfort måtte legge ned bedriften i en alder av 25. 
Etter hans konkurs i kjøtt og sjømat industrien, begynte Belfort å starte en karriere innenfor aksjemegling. Han lærte om aksjer fra en rekke forskjellige bedrifter, blant annet LF Rotschild, DH Blair og FD Roberts Securities, men var i hovedsak på opplæring innenfor LF Rotschilds treningsprogram for aksjemeglere. Etter å ha blitt en verifisert aksjemegler, mistet Belfort jobben sin hos LF Rotschild på grunn av bedriftens økonomiske problemer i forbindelse med børskrakket i 1987. Belfort begynte senere jobbe for Investor Center på Long Island som aksjemegler i 1988, men bedriften ble stengt av SEC året etter. Jordan Belfort inngikk i 1989 et partnerskap med Kenneth Green, hvor de sammen startet opp firmaet Stratton Oakmont.

Stratton Oakmont

Stratton Oakmont er et børsmeglerfirma, startet opp i 1989 av Jordan Belfort (eierandel: 80%) og hans tidligere kollega og høyre hånd Kenneth Greene (eierandel: 20%)  . Firmaet ble startet opp etter at Belfort valgte å gå for seg selv etter kun 2 år i meglerbransjen. Tidlig i 1989 startet Belfort og Green opp i en kamerats bilforretning i Queens, og senere i en franchise av Stratton Securities. Bare få måneder senere hadde de opparbeidet nok provisjon til å betale seg ut av Strattons operasjon for omtrent 250 000 dollar. Stratton Oakmont hevdes også for å ikke regnes som et ekte wallstreet-firma, ettersom deres lokaler var lokalisert på Long Island .Etter hvert som Belfort ansatte nye meglere, lærte han dem hans salgsteknikk «kodak pitch». som var avtalte salgsteknikk møter, som først og fremst var for å effektivisere og motivere ansatte. Denne teknikken er også kjent som Cold-call technique som gjør seg gjeldende for salg gjennom telefon  Dette foregikk på de daglige morgen- og ettermiddagsmøtene. Dette var for å motivere ansatte i firmaet for å selge mer for mer. Morgen og ettermiddagsmøtene innebar også Jordans Belfort egen «4 keys to success» Vision (visjon), state (tilstand) believe (tro) og stategy (strategi/plan). Blant telefonselgere og ansatte generelt var uttrykket pump and dump et kjent begrep. Dette innbar å skape positive forfalskninger av biligkjøpte aksjer for å selge dem videre til en høyere pris. Aksjer som er solgt med grunnlag til pump and dump regimet er ofte kalt "chop Stocks"  Bedriften klarte å anskaffe seg så mye penger på kort tid ved denne teknikken at til og med mafian sendte folk til Stratton oakmont for å lære seg å skaffe raske penger.
Ansatte i firmaet ble oppfordret til å leve under mottoet «ikke legg på før kunden din kjøper eller dør»  En Stratton oakmont megler hadde en årlig inntekt på gjennomsnittlig 85000 dollar. Firmaet er kjent for å ha svindlet investorer og manipulert aksjekurser for millioner av dollar i løpet av tidlig 1990-tallet. I 1992 kom det amerikanske føderal tilsynet, SEC på sporet og hevdet at de hadde svindlet investorer og manipulert aksjekurser. 
 Et par år senere inngikk Belfort og Stratton Oakmont et forlik med SEC som innebar en livslang forlik fra å jobbe i bransjen for Belfort, og en bot for selskapet  I 1996 kastet NASD Stratton Oakmont ut av sin forening. Året etter ble de beordret til å betale ned sine mange bøter og oppgjør. I 1999 erklærte Belfort seg selv og firmaet skyldig og inngikk et samarbeid med myndighetene for å minke sin straff.  
Stratton Oakmont er også blitt kjent gjennom spillefilmen The Wolf of Wall Street som er en Hollywod-fiksert film som omhandler Stratton oakmont og grunnleggeren Jordan Belfort.

Forfatterkarriere og filmatisering

Belfort har skrevet 2 memoarer, "The Wolf of Wall Street", publisert 25. september 2007 og "Catching the Wolf of Wall", publisert 24. februar 2009. Bøkene har blitt publisert i over 40 land og oversettet til 18 forskjellige språk. I tillegg har boken The Wolf of Wall Street blitt gjort om til film med samme tittel av Martin Scorsese som direktør og skuespilleren Leonardo DiCaprio i hovedrollen som Jordan Belfort. I tillegg har Belfort vært med-produsent i en mindre kjent film som heter "Santa with Muscles" (1996)

Motivasjonsforedrag

Belfort startet med å holde gratis forelesninger om livet hans på universiteter, og det var ikke før han opprettet en facebookside, at han oppdaget at det var stor interesse for hans forelesninger i Australia. I Australia fant han en agent og begynte med motivasjons forelesninger som førte til at bedrifter som Virgin, Symantec, og Deutsche Bank viste interesse. Men Belfort nølte med å begynne og lære folk og selge med salgsteknikken sin som heter «Straight Line Persuasion System». Han var redd folk ville utnytte teknikken for sin egen gode.
Når Belfort startet med forelesningene var fokuset på Motivasjon og etikk, hvor han etterhvert begynte og holde forelesninger om hvordan man skal være en suksessfull selger og entreprenør. Forelesningene hans som nå heter "Jordan Belfort's Straight Line Sales Psychology." tjener han fra 30 000 dollar opptil 80 000 dollar per forelesning.

Personlig liv

I hans egne memoarer fra hans bok Wolf of Wall street, beskriver han sitt eget familieliv, som familielivet til de rike og dysfunskjonelle. Hans personalstab hjemme var 5 stuepiker, en barne sykepleier, en elektriker, en alt mulig man, hans personlige assistent, 2 livvakter, 5 landskapsarkitekter, 2 marinebiologer, og en personlig limousin sjåfør. I løpet av tiden han styrte Aksjeselskapet Stratton oakmont, skilte han seg fra sin daværende kone Denise Lombardo til fordel for Modellen Nadine Caridi. Nadine Caridi og Jordan Belfort fikk 2 barn, og ble senere skilt. Hans rollemodeller var fiktive karakterer fra filmer, blant annet Michael Doughlas rolle som Gordon Gekko fra filmen "Wall Street", og Richard Gere sin karakter i Pretty Woman.
Han var plaget av kroniske ryggsmerter som gjorde at han tok Methaqualone, en sovemedisin som var oppfunnet av en Indisk lege for å hjelpe mot søvnproblemer. Methaqualone ble i mesteparten av verden kalt Quaaludes, mens det ble kalt Mandrax i Storbritannia og hadde derimot effekten at hvis brukeren klarte å holde seg våken i over 15 minutter, ville sovemedisinen fungere som en sterk beroligende rus. Belfort nevner i boken "The Wolf of Wall street" at Quaaludes var hans personslige favoritt, blant annet ved at det ikke gav en bakrus senere, og siden han også misbrukte kokain, så hadde disse to stoffene motsatt virkning som gjorde at han var i balanse.
Etter å ha blitt hentet av politiet etter en episode med uforsiktig kjøring, teste Belfort positiv for Kokain, MDMA, opiater, cannabis , methaqualone(quaaludes), benzodiazepines og amfetamin. Belfort ble ikke siktet for noen regelbrudd, da det var manglende bevis på at det var han som stod bak kjøringen av den gjeldende bilen. Belfort ble arrestert i 1998, og erklærte seg skyldig for hvitvaskin av penger og manipulering av aksjer. Han ble dømt til fire år i fengsel og en bot på 110 millioner dollar til oppreisning til investorene som tapte penger i Stratton Oakmont. Jordan Belfort tilbrakte 22 måneder i fengsel før han ble løslatt i april 2005. Han bor nå i Los Angeles, California nær sine to barn Chandler og Carter, og styrer sitt eget firma som motiverer og trener selgere.